**Lähta Lageda DP eskiisi ettepanekud**

|  |  |  |  |
| --- | --- | --- | --- |
| **Nr** | **Esitaja** | **Ettepanek** | **KOV esialgne seisukoht** |
| 1 | Terviseamet  (01.07.2024) | Joogivee kvaliteet, siseruumide müratase, väliste allikate müratase, ehitus- ja kasutusaegsed vibratsioonitasemed peavad vastama vastavalt kehtestatud normidele. Tehnoseadmed (kliimaseadmed, ventilatsioon jms) valida ja paigutada selliselt, et müratasemed vastaksid mürakategooria sihtväärtustele.  Planeeritava ala siseruumides tuleb tagada radooniohutu keskkond.  Tähelepanu tuleb pöörata asjaolule, et radoonisisaldus ei ole pinnases ühtlaselt jaotunud ning elamutes ja ühiskasutusega hoonetes võib radoon põhjustada riski tervisele.  Arvestada EVS-EN 17037:2019 „Päevavalgus hoonetes“ nõuetega.  Ennetamaks elektripaigaldistest tulenevaid võimalikke ohte, tuleks vältida hoonete planeerimist elektripaigaldiste kaitsevööndisse. | Arvestada ehitustööde ja hoonete ekspluateerimise käigus |
| 2 | Maa-amet  (02.07.2024) | MaaRS § 25 lõike 3 kohaselt tuleb enne MaaRS alusel munitsipaalomandisse antud maa võõrandamist ja hoonestusõigusega koormamist välja selgitada kinnisasja vajalikkus riigile vastavalt riigivaraseaduse (edaspidi RVS) § 33 lõikele 1¹.  RVS § 33 lõike 1¹ kohaselt selgitab kohaliku omavalitsuse üksus mõistliku aja jooksul enne RVS § 33 lõike 1 punkti 1 või 3¹ või MaaRS alusel omandatud kinnisasja võõrandamist või hoonestusõigusega koormamist välja kinnisasja vajalikkuse riigile. Palume arvestada, et riigil on õigus kinnisasja tasuta omandamiseks kui see on vajalik tema ülesannete täitmiseks. Riik hüvitab sellele kinnisasjale tehtud kasulikud kulutused, kui nendega on kinnisasja oluliselt parendatud. Palume hoida Maa-ametit kursis detailplaneeringu edasise menetlemisega. | Arvestada, kui KOV hakkab reaalselt krunte võõrandama |
| 3 | AS Kunda Vesi  (17.07.2024) | DP-t läbib Kunda ühiskanalisatsioonitorustik (kollektor) ja ehkki kaitseala on 2 meetrit, siis avarii korral peab olema tagatud igakülgne ligipääs. Rõhutame, et sealt liigub läbi 90% linna kanalisatsioonist.  Ilmselt oleks mõistlikum vältida kruntide paigutamist kanalisatsioonitorustikule ja jätta kanalisatsioonitorustik haljasriba alla. Ka ei ole mõistlik renoveeritud Spordi tänava kanalisatsioonitorustiku likvideerimine.  Juhime ka tähelepanu et planeeringu ala läheduses asub Kunda linna reoveepuhasti (aadressil Lepiku tee 20), millest tulenevalt ebasoodsate tuuleolude korral võib reoveesette stabiliseerimise käigus tekkiv käärimisprotsessi lõhn levida planeeritavate elamukruntideni (pos 1-pos 7). Kui viia kruntide võimalik müügihind liigsete kulutustega kõrgeks (aga kollektori ümberehitamine seda oleks), ei pruugi ostuhuvi olla liiga suur või hilisem elamute ehitamine liiga aktiivne. Ka ei sooviks inimesed osta krunti, mida läbib linna suurim kanalisatsioonitorustik. | Arvestada ja teha planeeringu eskiisis muudatused |
| 4 |  |  |  |
| 5 |  |  |  |
| 6 |  |  |  |
| 7 |  |  |  |